钦定古今图书集成/历象汇编/岁功典/第077卷 > 重阳日赐宴曲江亭赋六韵诗用清字〈并序〉
## 钦定古今图书集成/历象汇编/岁功典/第077卷 > 重阳日赐宴曲江亭赋六韵诗用清字〈并序〉

同前

朕在位仅将十载，实赖忠贤左右，克致小康。是以择三令节，锡兹宴赏，俾大夫卿士，得同欢洽也。夫共其戚者同其休，有其初者贵其终。咨尔群寮，顺

“朕不暇乐，而能节，职思其忧，咸若时则” ，庶乎理矣。因重阳之会，聊示所怀。

早衣对庭燎，躬化勤意诚。时此万机暇，适与佳节并。
曲池洁寒流，芳菊舒金英。乾坤爽气满，台殿秋光清。
“朝野庆年丰，高会多欢声。永怀无荒戒，良士同斯情。”